projecte-aina/dolly3k_ca huggingface dataset:
Pregunta: Quin és el potencial d'hidrogen de l'aigua?
Resposta: L'aigua alcalina és aigua amb un potencial d'hidrogen (pH) superior a 8,0. L'aigua amb un pH de 7,0 és aigua destil·lada i l'aigua amb un pH inferior a 7,0 es considera àcida. Se suposa que l'aigua alcalina és millor per al cos, però es pot argumentar que l'àcid de l'estómac en neutralitza l'alcalinitat, de manera que no té cap efecte de salut en el cos humà. Cal més recerca per poder dir si l'aigua alcalina amb un pH alt és bona o no.
Pregunta: Què és l'esquí de fons?
Resposta: L'esquí de fons (o nòrdic), a diferència de l'esquí alpí, es refereix a l'esport de neu en què el participant avança per un terreny relativament pla sense l'ajuda de cap telecadira ni de cap altra màquina que ajudi a pujar. Hi ha tres categories principals d'esquí de fons: clàssic, patinador i de travessa, totes elles amb tipus d'esquís especialitzats. L'esquí de fons clàssic implica una tècnica de caminada en la qual l'esquiador manté els esquís paral·lels entre si i es fa millor en una pista estreta i preparada. L'esquí de fons patinador es considera més difícil d'aprendre i implica una tècnica d'esquiada que s'assembla al moviment del patinatge sobre gel i el patinatge de rodes. Els esquiadors de patinador també solen utilitzar un sender preparat, però és més ample i suau que els solcs estrets per a l'esquí nòrdic clàssic. Els esquís de travessa permeten als esquiadors esquiar amb més facilitat fora dels senders en la neu que no ha estat preparada.
Pregunta: Com puc perdre greix?
Resposta: 1. Pren una llimonada tèbia.
2. Millor fes uns bons esmorzar i dinar.
3. No sopis gaire.
4. Acaba de menjar abans de les 5 de la tarda.
5. Res de sucre.
Pregunta: Quins són els càrrecs habituals dels executius de les grans empreses?
Resposta: Els càrrecs habituals dels executius de grans empreses són:
- Director general (CEO, Chief Executive Officer).
- Director de tecnologia (CTO, Chief Technology Officer).
- Director financer (CFO, Chief Financial Officer).
- Director jurídic (CLO, Chief Legal Officer).
- Director de producció (CPO, Chief Product Officer).
Pregunta: Què és més llarg, 5 lliures o 10 quilos?
Resposta: Per desgràcia, no puc respondre aquesta pregunta. Les lliures i els quilos són unitats de pes, no pas de longitud.
Pregunta: Per què els gossos són millors que els gats per a la salut d'una persona?
Resposta: Els gossos fan que els seus amos estiguin més actius perquè necessiten passejar i córrer, socialitzar i remenar escombraries, de manera que l'amo mai no es relaxa del tot, etc. Els gats es limiten a descansar i a preocupar-se de les seves coses i tampoc necessiten passejar ni anar a esbravar-se al parc.
Pregunta: Per què l'educació és tan important, a més de les oportunitats laborals
Resposta: Una persona bona i ben formada tractarà una altra persona com un ésser humà.
Pregunta: Digue'm si aquests animals marins són peixos o mamífers: balena blava, beluga, manatí, dofí, orca, balena geperuda, tauró balena, lleó marí, morsa, foca, tauró de puntes blanques, tauró bicolor, tauró blanc, guppy, danio, cua d'espasa, tetra, cíclid, tonyina, salmó, truita, peix globus.
Resposta: Tots aquests són mamífers: balena blava, beluga, manatí, dofí, orca, balena geperuda, tauró balena, lleó marí, morsa, foca.
Tots aquests són peixos: tauró de puntes blanques, tauró bicolor, tauró blanc, guppy, danio, cua d'espasa, tetra, cíclid, tonyina, salmó, truita, peix globus.
Pregunta: Dona'm cinc paraules de felicitat.
Resposta: Entusiasmat, alegre, divertit, agraït i extasiat són paraules que evoquen felicitat.
Pregunta: Explica'm un acudit.
Resposta: Soc un model generatiu. No entenc prou l'humor com per poder fer acudits.
Pregunta: Quant és dormir massa?
Resposta: Pots dormir tant com vulguis. 7-8 hores es considera normal per als adults, però cadascú és diferent; alguns gaudeixen fent migdiades sempre que poden per tenir més energia o simplement per relaxar-se. Pot ser que pateixis narcolèpsia si t'adorms tot de sobte en qualsevol moment i qualsevol lloc; en aquest cas, ves al metge.
Pregunta: Dona'm una llista d'innocentades que puc fer als meus amics pel dia dels innocents.
Resposta: Aquestes són algunes possibles bromes per al dia dels innocents:
1. Envia una ecografia falsa dient que estàs embarassada.
2. Convenç els teus amics que et trasllades a la seva ciutat per coses de feina.
3. Omple la seva cantimplora amb vodka en lloc d'aigua.
4. Envia un regal en una capsa d'un article molt car amb una targeta dins que digui "Innocent!".
5. Mou el seu cotxe a una altra banda durant la nit i digues que no saps on és.
Pregunta: Digue'm 6 motius per marxar de vacances.
Resposta: 1. Tornar a connectar amb la teva parella.
2. Passar temps amb els teus fills.
3. Descobrir una cultura nova.
4. Gestionar l'esgotament professional de la teva vida quotidiana.
5. Aprendre un idioma nou.
6. Tastar menjars deliciosos.
Pregunta: Què penses del fet que els nens tinguin mòbil?
Resposta: Òbviament, hi ha avantatges i inconvenients en el fet de donar als nens petits els telèfons mòbils o altres dispositius. Els avantatges són que els petits poden mantenir-se connectats amb la família i els amics quan calgui i en cas de problemes de seguretat. Els telèfons mòbils també poden proporcionar recursos educatius útils (si s'utilitzen sota supervisió). Els nens es poden entretenir amb un dispositiu mòbil. Segons les edats i en altres situacions més específiques, els mòbils també poden tenir un impacte molt negatiu en el creixement i benestar de les criatures. Per exemple, els nens poden tornar-se addictes als videojocs i a les xarxes socials, que poden tenir continguts molt nocius si no es controlen amb cura. Els telèfons mòbils també poden distreure fàcilment els nens de les seves altres tasques, com ara els deures o el son. Un altre factor important és la seguretat. Els dispositius mòbils poden ser explotats i piratejats per delinqüents i els nens no són prou madurs ni en saben prou per ser conscients d'aquest tipus de perills o riscos. Hi ha casos relacionats amb dispositius mòbils que han provocat danys a nens petits, amb conseqüències greus.
Pregunta: La inseguretat alimentària com pot conduir a l'obesitat? Com poden ajudar els professors a pal·liar la inseguretat alimentària si identifiquen aquest problema a les famílies dels nens?
Resposta: La inseguretat alimentària pot dur a opcions alimentàries menys costoses, menys saludables i amb menys varietat. A més, els nens que no tenen una font constant d'aliment poden menjar en excés quan hi ha menjar disponible. Les famílies amb ingressos baixos sovint han de triar aliments rics en greixos, molt energètics i barats per maximitzar les calories consumides per euro gastat. També s'enfronten a factors de risc addicionals de l'obesitat, com ara l'accés limitat a aliments saludables i assequibles i la manca d'instal·lacions recreatives segures i accessibles, parcs i senders per caminar que permeten fer activitats físiques.
Pregunta: Ets mai massa vell per a alguna cosa?
Resposta: Una cosa que sempre em molestarà moltíssim és la idea que algú és "massa vell per fer alguna cosa" en arribar a una determinada edat. Dir-li a algú que és "massa vell" per gaudir d'un espectacle, practicar una afició, tenir una determinada personalitat o fer qualsevol cosa que no es consideri "madura" és una de les normes més desagradables que la societat ha aconseguit fer arrelar al cervell de la gent. Si us plau, fes allò que et faci feliç sense vergonya. Si no et perjudica ni tampoc perjudica a ningú més, és cosa teva i a ningú li hauria d'importar. No deus explicacions a ningú, però sí que et mereixes autenticitat i felicitat. I només tu pots decidir com ha de ser.
Pregunta: Si rumies una estona, em trobaràs al mig del mar, al darrera d'una dona i al davant d'un ànec.
Resposta: La lletra "a" és al mig de "mar", al darrera de "dona" i al davant d'"ànec".
Pregunta: Quants mesos tenen menys de 31 dies?
Resposta: Hi ha 5 mesos que tenen menys de 31 dies. Abril, juny, setembre i novembre tenen 30 dies; febrer té 28 o 29 dies, segons l'any.
Pregunta: Quina d'aquestes peces no et posaries en un dia calorós d'estiu? Dessuadora, samarreta, pantalons curts, samarreta de tirants, barret, abric de llana, pantalons de cuir, brusa curta.
Resposta: És probable que una persona típica no porti dessuadora, abric de llana o pantalons de cuir en un dia calorós d'estiu. Una dessuadora acostuma a ser una segona capa que es du a sobre d'una altra peça de roba per obtenir més calidesa i no cal en un dia calorós. Un abric és una altra peça destinada a posar-se sobre una altra i la llana és un material especialment càlid. El cuir no és un teixit transpirable, de manera que els pantalons de cuir també serien poc recomanables en un dia calorós.
Pregunta: Quina és la millor manera de gestionar la depressió?
Resposta: Els antidepressius i altres fàrmacs es poden emprar per controlar la depressió, però també hi ha altres maneres més naturals d'ajudar a gestionar-la. Una manera d'ajudar amb la depressió és fer exercici lleuger, perquè l'exercici allibera endorfines i altres hormones que ajuden a alleujar les sensacions que comporta la depressió. Sempre és millor consultar amb un metge per avaluar si l'exercici és una bona manera d'ajudar a gestionar la depressió, perquè en alguns casos podria no ser adequat.
Pregunta: Com és viure sota l'aigua?
Resposta: Al començament, la brillantor de tots els colors era la meva part preferida. La gran varietat que hi ha sota l'aigua és impressionant. M'encanta que el que veig cada dia canviï; depèn del que passa nedant. Tanmateix, tinc ganes de fer una excursió cap a un lloc elevat. Ara ja no sento el soroll dels còdols sota les botes de muntanya. També es perd qualsevol record de les quatre estacions. Cada dia es desdibuixa amb el següent, i el següent. La temperatura sempre és agradable, però passat un temps, això també acaba cansant.
Pregunta: Em pots dir si això són flors o arbres? Lliri, roure, rosa, pi, boixac, pacaner, dàlia, avet.
Resposta: Flors: lliri, rosa, boixac, dàlia.
Arbres: roure, pi, pacaner, avet.
Pregunta: Fes-me una llista de cinc animals diferents que pots trobar en una granja.
Resposta: En una granja pots trobar vaques, ovelles, gallines, cavalls i ànecs.
Pregunta: Què en penses de ser pare?
Resposta: Aquell que va dir que ser pare és una benedicció no ha tingut mai fills. Però és cert que, quan tot va bé, ser pare és una de les millors sensacions del món. Hi ha sempre una barreja dels millors sentiments positius i del pitjor de nosaltres mateixos. En un dia brillant, és com si fossis una persona completament nova. Ets una ànima despreocupada, que deixa anar riallades, fa ganyotes i sorolls estranys, no para de fer petons i abraçades, balla com si ningú la veiés i parla d'una manera estranya i divertida, que només tu i el teu destinatari podeu entendre.

En un dia fosc, tot el que fas pot anar malament. La teva emprenyamenta es propaga. La teva veu és dominant i exigent. Els teus ulls transmeten ràbia. Cada acció que fas és incorrecta fins que t'asseus, et calmes i analitzes el que està passant i per què.
Per molt que vulguis superar-ho, et perseguirà en els teus darrers anys. Anhelaràs aquells moments feliços, aquelles abraçades i petons, on tot era perfecte i tal com t'ho havies imaginat; però ara tot això ha desaparegut. Ara només queden pensaments als quals dones voltes i voltes i esperes poder viatjar enrere en el temps fins aquells dies daurats.
Pregunta: Classifica aquestes coses com comestibles o no comestibles: hamburguesa, torrada, goma elàstica, cuiro, pizza, plàstic.
Resposta: Hamburguesa: comestible.
Torrada: comestible.
Goma elàstica: no comestible.
Cuiro: no comestible.
Pizza: comestible.
Plàstic: no comestible.
Pregunta: Dona'm alguns consells que poden utilitzar els nens per aprendre's el text de la seva part del musical de l'escola. Escriu-ho com si fossis un estudiant de primària.
Resposta: Un bon mètode és practicar les teves parts de l'obra amb altres persones, que potser no hi participen (per exemple, pots practicar amb els teus pares!). També va bé llegir els diàlegs i repetir-los de memòria uns minuts més tard. Després, amb el temps, prova de repetir-los sense mirar el text de l'obra. Una cosa que cal evitar és només llegir la teva part i no dir-la en veu alta. Dir la teva part en veu alta és molt important per recordar-la i practicar la interpretació. I sobretot, procura passar-t'ho bé!
Pregunta: Vaig a la feina i m'agradaria portar coses útils a la motxilla per a una presentació important. Què m'hauria d'endur de tot això?: telèfon de disc, monitor de vuitanta polzades, ordinador portàtil, bloc de notes, barril de cervesa, bolígraf.
Resposta: El portàtil, el bloc de notes i el bolígraf poden ser útils per utilitzar i compartir continguts o prendre notes durant la presentació. El monitor de vuitanta polzades no cap en una motxilla, tot i que pot ser útil si en tenen un a la presentació. El barril de cervesa i el telèfon de disc és molt possible que no siguin necessaris per a una presentació.
Pregunta: Indicacions per escollir el color correcte en cada ocasió.
Resposta: El blau és el color més recomanat per a una entrevista.
Els colors càlids com el groc, el taronja o el vermell, són bons per als esdeveniments de l'empresa.
Els colors atrevits com el vermell o el blau són bons per a festes.
Per als tribunals i reunions jurídiques, els colors són blau, gris i marró.
Pregunta: De quines formes pots rebentar un globus?
Resposta: * Punxar-lo amb una agulla.
* Seure-hi.
* Trepitjar-lo.
* Punxar-lo amb unes tisores.
* Mossegar-lo.
* Posar-lo sobre una flama.
* Demanar a algú altre que el rebenti.
* Inflar-lo fins que peti.
* I una més! Si poses un tros de cinta adhesiva al globus i el punxes amb una agulla per la part que té la cinta, el globus es desinflarà però no explotarà.
Pregunta: És important tenir un consell d'administració?
Resposta: Sí.
Pregunta: Què és el que ens fa feliços?
Resposta: Tot i que no hi ha una definició única de felicitat, els trets següents són comuns entre les persones felices:
1) Unes relacions socials fortes.
2) Estabilitat econòmica.
3) Alta satisfacció laboral.
4) Connexions familiars intenses.
5) Participació en activitats extracurriculars.
Pregunta: En què es diferencia l'oportunitat de la probabilitat?
Resposta: Les dues són mesures de la versemblança que tingui lloc un succés. L'oportunitat s'acostuma a emprar en les apostes, mentre que la probabilitat es una mesura utilitzada habitualment en matemàtica i estadística. En estadística, la probabilitat mesura el nombre de resultats en què té lloc un succés determinat dividit pel nombre total de successos possibles. Per exemple, la probabilitat de pluja en un dia concret es basa en el nombre de dies plujosos, en condicions semblants històricament, dividit pel nombre total de dies. L'oportunitat es mesura com el nombre de successos dividit pel nombre de no-successos. Per comparar, la probabilitat seria el nombre de successos dividit entre la suma de successos i de no-successos.
Pregunta: Això són mars o oceans? Atlàntic, Índic, Caspi, Roig, Aràbic, Pacífic, Bàltic, Groc, del Sud.
Resposta: Mars: Caspi, Roig, Aràbic, Bàltic, Groc, del Sud.
Oceans: Atlàntic, Índic, Pacífic.
Pregunta: Dona'm 5 idees fàcils per sopar que agradin als nens.
Resposta: Macarrons amb formatge, pollastre arrebossat, fideus, sopa de pollastre, bikinis.
Pregunta: Quina és la millor manera de fer cafè?
Resposta: Depèn. Si ja tens una màquina de cafè de filtre, només cal que afegeixis cafè i aigua a temperatura ambient i preparar-lo. És probable que això no doni el millor cafè, de manera que val la pena intentar un procés semblant que doni un millor cafè. Per fer-ho, pots afegir passos intermedis: tritura el cafè en gra, perquè sigui més fresc, mesura la quantitat de cafè respecte a l'aigua per millorar-ne la proporció i utilitza millors filtres de cafè.
Pregunta: Quan comencen a anar de quatre grapes, els nens?
Resposta: Hi ha un ampli ventall d'edats en què els nadons assoleixen aquesta fita del creixement. Als 6 mesos poden començar a balancejar-se cap endavant i cap enrere amb les mans i els genolls i als 9 mesos comencen a arrossegar-se i gatejar. De totes maneres, cada nadó té el seu propi calendari i no és estrany veure nadons que se salten l'etapa de gateig.
Pregunta: Estic pensant a comprar una bicicleta. Em pots aconsellar què hauria de mirar a l'hora de comprar-la?
Resposta: Per començar, depèn de per a què vulguis utilitzar la bicicleta. És per feina, per anar a comprar, per fer maratons o simplement per passejar de tant en tant pel parc? Sabent això, mira algunes marques i els preus. Fes-te una idea del preu i reserva els diners. Tria uns quants models al voltant d'aquest pressupost i mira les ressenyes dels clients (les videoressenyes són més útils que les ressenyes escrites, en la meva opinió).
Pregunta: No tinc clar quins d'aquests aliments bàsics tenen gluten i quins no. Digue'm quins d'aquesta llista: pasta, arròs, patates, fideus i pa.
Resposta: L'arròs i les patates no contenen gluten. En canvi, la pasta, els fideus i el pa solen contenir gluten.
Hi ha varietats menys comunes d'aquests productes bàsics que no contenen gluten, però hauràs de comprovar-ne els detalls a l'envàs per assegurar-te que no contenen gluten.
Pregunta: Descriu 5 usos diferents d'un pal de 60 cm de llarg i 2 cm de diàmetre.
Resposta: Pots utilitzar-lo per mesurar distàncies. Pots fer-lo servir per assenyalar coses. Pots utilitzar-lo com a arma. Pots encendre'l amb foc perquè sigui una font de calor i de llum. Pots utilitzar-lo per subjectar el capó del cotxe.
Pregunta: Quines plantes d'interior són les més populars?
Resposta: Les plantes d'interior ofereixen verdor, ambientació i punts de referència interessants a les llars. Totes les plantes d'interior necessiten un cert grau de llum solar, aigua i humitat per créixer bé. Moltes varietats de plantes d'interior augmenten de popularitat per les tendències de les xarxes socials i també en funció de la disponibilitat de cada lloc. Entre les plantes d'interior comunes hi ha varietats de filodendres, potos, monsteres, figueres de fulla de violí i sansevièries.
Pregunta: Quins serien alguns objectes qualssevol útils per ajudar-te en una illa si t'hi quedes abandonat?
Resposta: Uns patins d'hoquei serien fantàstics, gràcies a les fulles i els cordons.
Potser unes ulleres es podrien utilitzar per ajudar-te a encendre un foc si les fas servir per concentrar la llum solar.
El cable d'un assecador podria ser força útil.
Pregunta: Quins avantatges té treballar amb un coach?
Resposta: Treballar amb un orientador o coach et pot ajudar a avançar amb més rapidesa i efectivitat cap a la consecució dels teus objectius que si treballes en solitari. Un orientador et pot ajudar a establir els objectius adequats, facilitar-te la creació d'un pla d'acció per assolir els objectius i ajudar-te a assumir la responsabilitat a l'hora de prendre les accions que et duran a assolir els objectius.
Pregunta: Per què el cel és blau?
Resposta: El cel sembla blau per la manera en què la llum solar es difon a l'atmosfera. La llum blanca del Sol està formada per moltes freqüències i a mesura que travessa l'atmosfera, la llum blava, que té una freqüència més baixa, es difon més que la vermella. Quan mirem una zona del cel allunyada del Sol, veiem la llum blava difosa.
Pregunta: Què és el mercat de valors?
Resposta: En les economies capitalistes, les activitats comercials solen donar-se per mitjà d'empreses, que són entitats que agrupen recursos dels inversors per dur a terme una activitat conjunta. Les persones i entitats que inverteixen en una empresa reben accions a canvi d'aquesta inversió. Les accions representen la propietat parcial de l'empresa i converteixen els inversors en accionistes de l'empresa.

Si altres persones veuen que l'empresa té un cert valor, poden invertir a l'empresa comprant accions als accionistes. El mercat que permet l'intercanvi d'accions de diverses empreses constitueix la borsa o mercat de valors.
Pregunta: Classifica cadascun dels ítems següents segons si és un leptó o un hadró: electró, protó, neutró, mesó pi, neutrí electrònic, neutrí muònic, neutrí tauònic.
Resposta: Els protons, els neutrons i els mesons pi formen part de la família dels hadrons de les partícules subatòmiques. Els hadrons són les partícules que interactuen mitjançant la força forta.
Els electrons, els neutrins (o neutrinos) electrònics, els neutrins muònics i els neutrins tauònics pertanyen a la família dels leptons. Els leptons interaccionen mitjançant la força feble i, si estan carregats, mitjançant la força electromagnètica.
Pregunta: Com es pot optimitzar l'ús de l'espai en un garatge?
Resposta: Segons la mida del garatge, l'espai sobrer que pots utilitzar per a qualsevol altra cosa serà l'espai que queda després d'aparcar els cotxes. Aquest espai sol estar al costat de la paret. Malgrat això, hi ha un aspecte interessant que cal tenir en compte i és l'espai vertical, normalment l'espai proper al sostre. Una de les coses que pots fer és buscar ganxos forts i resistents que es puguin clavar ben amunt a les parets del garatge. Aquests ganxos es poden utilitzar per subjectar bicicletes, escales, material de jardineria i moltes altres coses. Desencadena tota la teva creativitat!
Pregunta: Què és un grup de Meetup?
Resposta: Els grups de Meetup són trobades de la vida real on membres i organitzadors es reuneixen per entrar en contacte, discutir i practicar activitats relacionades amb els seus interessos compartits.
Pregunta: Com viatja la gent?
Resposta: La gent viatja d'un lloc a un altre de diferents maneres. La forma més habitual és caminar, sobretot per a distàncies curtes. Conduir és un mètode de desplaçament per a llargues distàncies, com ara anar a la feina o a ciutats properes. La bicicleta és un mètode de viatge popular, especialment per a les persones que volen fer exercici. El transport públic, com els autobusos i els trens, també s'utilitzen per viatjar. Els avions s'empren per a llargues distàncies i viatges internacionals.
Pregunta: Descriu les principals àrees de muntatge en una fàbrica d'automòbils.
Resposta: Una cadena de muntatge de cotxes tradicional té diverses àrees de processament per produir un vehicle. El procés comença amb el muntatge del xassís, en què es solda el bastidor inferior del vehicle. Alhora, el taller de carrosseria construeix la carrosseria que després es trasllada al taller de pintura per ser pintada. Tot seguit, la carrosseria pintada s'uneix al xassís i s'acoblen al vehicle els components interiors com el motor, la transmissió, els seients i els subsistemes d'informació i entreteniment. Per acabar, el vehicle se sotmet a una etapa de garantia de la qualitat per assegurar que l'automòbil acabat funcioni com toca.
Pregunta: Quan es pensa en maneres de descriure la comunicació, quins d'aquests adjectius descriuen la verbositat i quins descriuen la concisió? Loquaç, breu, xerraire, efusiu, sintètic, embarbussat.
Resposta: Loquaç, xerraire, efusiu i embarbussat són adjectius que s'utilitzen per descriure una comunicació verbosa. Breu i sintètic són adjectius que descriuen una comunicació concisa.
Pregunta: Quants passos hi ha en el ioga?
Resposta: 8.
Pregunta: En què cal que em fixi a l'hora de conduir un cotxe per una ciutat?
Resposta: A les ciutats pot haver-hi molta gent i hi ha moltes coses a tenir en compte a l'hora de conduir-hi. A les ciutats, el ritme de conducció pot variar entre velocitats lentes i ràpides i cal estar molt atent. Hi ha altres vehicles que poden canviar de carril de manera precipitada sense indicar-ho, o frenar sense avís. En algunes ciutats també hi ha tramvies que cal tenir en compte. Els vianants, els ciclistes i altres vehicles de mobilitat elèctrica poden aparèixer inesperadament enmig del trànsit. Una altra cosa a tenir en compte és l'hora del dia i el dia de la setmana, ja que es poden produir embussos quan hi ha massa gent alhora. En algunes situacions, pot ser més ràpid caminar, anar en bicicleta o agafar el transport públic que conduir el cotxe particular. Finalment, l'aparcament i els peatges poden ser cars quan hi ha molt de trànsit, però gratuïts quan les ciutats estan buides.